

2022.gada 12.maijā  **Nr.301**

 (prot. Nr.15, 24.§)

**Par apbūves tiesības piešķiršanu uz zemes vienības**

**Viršu ielā 60, Daugavpilī, daļu**

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu, 3.panta 2.punktu, 6.5 pantu, Civillikuma 1129.1 - 1129.9 pantiem, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 5.punktu, 76.punktu, 77.punktu, 78.punktu, ņemot vērā Pašvaldības dzīvojamo māju privatizācijas un īpašuma atsavināšanas komisijas 2022.gada 16.februāra sēdes protokolu Nr.2 (5.punkts), Daugavpils domes (turpmāk – Dome) Īpašuma un mājokļu komitejas 2022.gada 5.maija atzinumu, Domes Finanšu komitejas 2022.gada 5.maija atzinumu**,** atklāti balsojot: PAR – 13 (I.Aleksejevs, P.Dzalbe, A.Elksniņš, A.Gržibovskis, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, A.Vasiļjevs), PRET – nav, ATTURAS – nav, **Daugavpils dome nolemj:**

 1. Piešķirt apbūves tiesību Daugavpils pilsētas pašvaldības īpašumā esošās zemes vienības ar kopējo platību 38300 m2, kadastra apzīmējums 05000310200 (kadastra Nr.05000310002), Viršu ielā 60, Daugavpilī, daļai 27257 m2 platībā, kadastra apzīmējums 050003102008001 (turpmāk-Zemesgabals) uz 30 (trīsdesmit) gadiem, rūpnieciskās ražošanas objekta būvniecībai, rīkojot mutisku izsoli.

2. Apstiprināt izsoles sākumcenu 1600,00 EUR (viens tūkstotis seši simti eiro un 00 centi)gadā bez PVN.

3. Apstiprināt izsoles noteikumus (1.pielikums) un publicējamo informāciju par apbūves tiesības objektu (2.pielikums).

 4. Izveidot apbūves tiesības izsoles komisiju šādā sastāvā:

Komisijas priekšsēdētāja: I.Funte, Pašvaldības Īpašuma pārvaldīšanas departamenta vadītāja.

Komisijas priekšsēdētājas

vietnieks: A.Nikolajevs, Pašvaldības Īpašuma pārvaldīšanas departamenta Nekustamā īpašuma nodaļas vadītājs.

Komisijas locekļi: S.Pupiņa, Pašvaldības Pilsētplānošanas un būvniecības departamenta

 vadītāja;

 Dz.Locika, Pašvaldības Īpašuma pārvaldīšanas departamenta Nekustamā īpašuma nomas vecākā speciāliste;

 E.Kavševiča-Semjonova,Pašvaldības Īpašuma pārvaldīšanas

 departamenta juriste;

 I.Ilarionova, Pašvaldības Īpašuma pārvaldīšanas departamenta Nekustamā īpašuma izvērtēšanas vecākā speciāliste.

 5. Izsoles komisijai veikt apbūves tiesības izsoli, pamatojoties uz šim lēmumam pievienotajiem izsoles noteikumiem.

 6. Noteikt, ka apbūves tiesīgajam ir tiesības reģistrēt apbūves tiesību zemesgrāmatā bez speciāla pilnvarojuma.

 7. Atzīt par spēku zaudējušu Daugavpils pilsētas domes 2019.gada 14.marta lēmumu Nr.139.

Pielikumā: 1. Izsoles noteikumi.

2. Informācija par apbūves tiesības objektu.

3. Apbūves tiesības līguma projekts.

Domes priekšsēdētājs *(personiskais paraksts)* A.Elksniņš